משטרת ישראל משיקה בימים אלו שירות חדש – הגשת תלונה בדבר תאונות דרכים קלות וללא נפגעים באמצעות אתר אינטרנט ייעודי.
במשטרת ישראל פיתחו באתר האינטרנט GOV.IL שירות המאפשר להגיש תלונה בדבר מעורבות בתאונת דרכים קלה או עם נזק בלבד (תאונה ללא נפגעים). השירות עשוי להקטין את העומס בתחנות המשטרה, כך שנהגים שהיו מעורבים בתאונת דרכים קלה ללא נפגעים וצריכים אישור משטרה – יוכלו להנפיק אותו באתר. היום הושקה המערכת והפכה לפעילה באופן מלא, זאת לאחר שבחודשים האחרונים נעשו כל הפיתוחים המתאימים.
החל מהיום יוכל כל אזרח להגיש באתר המאובטח תלונה על תאונת דרכים קלה לאחר מילוי הטפסים וכל הפרטים הנדרשים, ולמעשה האתר – המסונכרן עם המערכות המשטרתיות – יביא לטיפול מהיר של המשטרה בתלונה, ובכך ייחסך זמן יקר ואף צמצום משמעותי בהגעת האזרח לתחנת המשטרה.
באגף התנועה רואים בשירות כלי נוסף וחשוב במתן שירות לאזרח, וממליצים לעשות בו שימוש חלילה באם הייתם מעורבים בתאונות דרכים קלות או נזק בלבד.
לאתר הגשת התלונה על תאונת דרכים קלה ללא נפגעים – לחצו על הקישור.
השלב הבא, האזרח יעשה את עבודת המשטרה.
ידפיס את התלונה ויגרוס אותה בעצמו.
האם זה אומר שאנחנו גם נחליט מי אשם ומה הפיצוי?
זינוק בסטטיסטיקת התאונות של המדינה בעוד 3….
תגובות הזויות. עושים לכם טובה שלא תעמדו בתורים ואתם מבלבלים ת'מוח? וואו. בריאות.
ותודה למשטרה על השירות, חיוני ביותר!
אשתי נפלה באוטובוס ,ניסיתי להגיש תלונה בטופס מקוון באתר המשטרה.ולא הצליח לי.
הטופס מדבר על תאונת דרכים בין כלי רכב,בטופס דורשים כל מיני פרטים שאינם קשורים לעניין, השאלות בטופס המקוון אינן מאפשרות לציין באופן חופשי על תאונת נפילה באוטובוס.יש שם סעיפים עם כוכבית שאתה חייב לרשום ללא שום קשר לבעיה שלי.
לדוגמא: הרכב בו נהגת סוגו ומספר הרישוי (למרות שלא מדובר בתאונה בין רכבים).
כל אלה מיועדים לתאונות בין רכבים.לדעתי האתר (הדו"ח) צריך לאפשר כתיבה חופשית של הבעיה ולא פרטים מאולצים שאינם רלבנטיים לנושא.אין גם למי לכתוב הערה.
לא כתבתי עד היום שום תגובה אז איך היא קיימת?